Κώστας Τσίκας

Ο Κώστας Τσίκας είναι Έλληνας παλαίμαχος ποδοσφαιριστής, που διακρίθηκε στη θέση του ακραίου επιθετικού, γεννημένος στις 25 Ιανουαρίου του 1954, στον Άγιο Κωνσταντίνο του νομού Φθιώτιδας. Ξεκίνησε τον αθλητισμό από τον τοπικό σύλλογο "Άρη Αγίου Κωνσταντίνου" το 1967, μετεγγράφηκε στον Πανιώνιο το 1973 και από το 1977 έως και το 1983 έπαιξε στο Αιγάλεω. Συνέχισε και έκλεισε την πλούσια καριέρα του στον Ιωνικό. Έλαβε μέρος σε συνολικά 107 αγώνες πρωταθλήματος της Α΄ Εθνικής κατηγορίας, επιτυγχάνοντας 7 γκολ. Συμμετείχε επίσης, στη Β΄ Εθνική (συνολικά 212 συμμετοχές), αλλά και τη Γ΄ Εθνική (συνολικά 67 συμμετοχές), με τα χρώματα του Άρη Αγ. Κων/νου, του Αιγάλεω και του Ιωνικού.

Αναδείχτηκε δυο φορές πρωταθλητής Β΄ Εθνικής (Νότιου Ομίλου), με το Αιγάλεω το 1977 και το 1983, ενώ το 1970 ήταν πρωταθλητής με τον Άρη Α.Κ. στο Ειδικό Πρωτάθλημα για την άνοδο στη Β΄ Εθνική.

Κατοικεί μόνιμα στη γενέτειρά του, όπου από το καλοκαίρι του 2011 είναι προπονητής της ομάδας, ενώ τα προηγούμενα 6 χρόνια είχε διατελέσει πρόεδρος του συλλόγουΤο νέο ΔΣ του Άρη Αγ. Κωνσταντίνου.

Οι ποδοσφαιρικοί σύλλογοι που αγωνίστηκε ο Κώστας Τσίκας στην εικοσάχρονη καριέρα του (συμπληρώνοντας συνολικά 386 επίσημες συμμετοχές στις τρεις Εθνικές κατηγορίες) είναι:

 Από το 1967 έως και το 1970: Άρης Αγίου Κωνσταντίνου (τοπικό πρωτάθλημα Φθιωτιδοφωκίδας και μπαράζ για τη Β΄Εθνική)
 1970-1971: Άρης Αγίου Κωνσταντίνου (Β΄ Εθνική, 17 συμμετοχές, 1 γκολΓεώργιος Παγιωτέλης, στο φύλλο της εφημερίδας "Αθλητική Ηχώ" της 10 Οκτωβρίου 1982, στήλη "Το Στατιστικό Περισκόπιο")
 1971-1972: Άρης Αγίου Κωνσταντίνου (τοπικό πρωτάθλημα και μπαράζ ανόδου)
 1972-1973: Άρης Αγίου Κωνσταντίνου (τοπικό πρωτάθλημα)
 1973-1974: Πανιώνιος-Α΄ Εθνική- 18 συμμετοχές, 2 γκολ
 1974-1975: Πανιώνιος-Α΄ Εθνική-23 συμμετοχές, 1 γκολ
 1975-1976: Πανιώνιος-Α΄ Εθνική-18 συμμετοχές, 1 γκολ
 1976-1977: Αιγάλεω-Β΄ Εθνική-34 συμμετοχές, 8 γκολ
 1977-1978: Αιγάλεω-Α΄ Εθνική-23 συμμετοχές, 2 γκολ
 1978-1979: Αιγάλεω-Α΄ Εθνική-25 συμμετοχές, 1 γκολ
 1980 έως και 1983: Αιγάλεω-Β΄ Εθνική-125 συμμετοχές, 28 γκολ
 1983-1984 & 1984-1985: Ιωνικός Νικαίας-Γ΄ Εθνική-67 συμμετοχές
 1985-1986 & 1986-1987: Ιωνικός-Β΄ Εθνική-36 συμμετοχές, 3 γκολ

Σαν προπονητής, ο Τσίκας εργάσθηκε σε Άρη Αγ. Κωνσταντίνου (1987-88 έως και 1990-91 αλλά και 1996-99 και 2001-04), Παμμωλιακό (1991), Α.Ο. Μαλεσίνας (1992-94), Α.Ε. Ορχομενού (1994-95), Ελατειακό (1999-2000) και Λειβανάτες (2000-01).

 Πηγές 

 «50 Χρόνια Αιγάλεω»-Νίκος Δημ. Νικολαΐδης (1998)
 Γεώργιος Παγιωτέλης, "Το Έπος της Α΄ Εθνικής", περιοδικό "Οι Παγκόσμιοι" (Έκδοση "Κλεομένης Γεωργαλάς Ε.Π.Ε."), τεύχη ετών 1994-95
 Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"

 Παραπομπές 

Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Τ
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ιωνικού Νίκαιας
Κατηγορία:Προπονητές ποδοσφαίρου Α.Ε. Ορχομενού